text: Stort syreudslip på virksomhed i Kolding
  28 juli 2016 kl. 13.32
  Salpetersyre slap ud ved et uheld på firmaet Novadan på Platinvej i Kolding. Syren er nu inddæmmet, og en advarsel til omgivelserne nedtonet.
  En større mængde salpetersyre slap ud indendørs på virksomheden. De ansatte blev evakueret og ved 15-tiden tweetede Trekant Brand, at folk i området skulle gå inden dørs.
  - Der er styr over udslippet, så der bliver ikke brug for at lade siren hyle, siger vagtchef Lars Grønlund til TV SYD. Vi har indsnævret fare-området til firmaets matrikel.
  Salpetersyren er inddæmmet og eksperter fra Beredskabsstyrelsen i Haderslev er tilkaldt til at rådgive om, hvordan syren kan fjernes sikkert.
  